CELEX: 32012R0842
Language: lt
Date: 2012-09-18 00:00:00
Title: 2012 m. rugsėjo 18 d. Komisijos įgyvendinimo reglamentas (ES) Nr. 842/2012 dėl leidimo lantano karbonato oktahidrato preparatą naudoti kaip šunų pašarų priedą (leidimo turėtojas Bayer Animal Health GmbH )  Tekstas svarbus EEE

19.9.2012   
            
            
               LT
            
            
               Europos Sąjungos oficialusis leidinys
            
            
               L 252/21
            
         KOMISIJOS ĮGYVENDINIMO REGLAMENTAS (ES) Nr. 842/2012
   2012 m. rugsėjo 18 d.
   dėl leidimo lantano karbonato oktahidrato preparatą naudoti kaip šunų pašarų priedą (leidimo turėtojas Bayer Animal Health GmbH)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti lantano karbonato oktahidrato preparatą (CAS numeris 6487-39-4). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo lantano karbonato oktahidrato preparatą (CAS numeris 6487-39-4) preparatą naudoti kaip šunų pašarų priedą, priskirtiną prie priedų kategorijos „zootechniniai priedai“;
            
         
               (4)
            
            
               leidimas naudoti šį preparatą katėms buvo suteiktas dešimties metų laikotarpiui Komisijos reglamentu (EB) Nr. 163/2008 (2);
            
         
               (5)
            
            
               buvo pateikta naujų duomenų, kuriais pagrindžiamas prašymas leisti lantano karbonato oktahidrato preparatą (CAS numeris 6487-39-4) naudoti šunims. Europos maisto saugos tarnyba (toliau – Tarnyba) 2012 m. kovo 6 d. nuomonėje padarė išvadą, kad siūlomomis naudojimo sąlygomis lantano karbonato oktahidrato preparatas nedaro nepageidaujamo poveikio tikslinėms rūšims (3). Ji taip pat padarė išvadą, kad lantano karbonato oktahidrato preparatas gali sumažinti suaugusių šunų biologinį fosforo įsisavinamumą. Tačiau Tarnyba pastabų dėl ilgalaikio poveikio nepateikė. Be to, patikrinta pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               atlikus lantano karbonato oktahidrato (CAS numeris 6487-39-4) vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą. Po pateikimo į rinką tikslinga nustatyti ilgalaikio nepageidaujamo poveikio stebėseną;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 50, 2008 2 23, p. 3.
   
      (3)  EMST leidinys (2012 m.); 10(3):2618.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: kiti zootechniniai priedai (fosforo šalinimo su šlapimu mažinimas)
                  
               
            
                  4d1
               
               
                  
                     Bayer Animal Health GmbH
                  
               
               
                  Lantano karbonato oktahidratas
               
               
                  
                               
                           
                           
                              
                                 Priedo sudėtis
                              
                              
                                           
                                       
                                       
                                          Lantano karbonato oktahidrato preparatas.
                                       
                                    
                                           
                                       
                                       
                                          Ne mažiau kaip 85 % veikliosios medžiagos lantano karbonato oktahidrato.
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              
                                           
                                       
                                       
                                          Lantano karbonato oktahidratas
                                       
                                    
                                           
                                       
                                       
                                          La2 (CO3)3 · 8H2O
                                       
                                    
                                           
                                       
                                       
                                          CAS numeris 6487-39-4.
                                       
                                    
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Karbonato kiekio pašarų priede nustatymas:
                                          Bendrijos metodas (Komisijos reglamentas (EB) Nr. 152/2009) (2)
                                          
                                       
                                    
                                           
                                       
                                       
                                          Lantano kiekio pašarų priede ir pašaruose nustatymas: induktyviai susietos plazmos atominės emisinės spektroskopijos metodas (ICP-AES).
                                       
                                    
                        
               
                  Šunys
               
               
                  —
               
               
                  1 500
               
               
                  7 500
               
               
                  Reikalinga lėtinio nepageidaujamo poveikio stebėsena po pateikimo į rinką.
                  Priedo naudojimo instrukcijose nurodyti:
                  
                              —
                           
                           
                              suaugusiems šunims,
                           
                        
                              —
                           
                           
                              rekomenduojama dozė drėgnam pašarui, kurio sausosios medžiagos kiekis – 20–25 %: nuo 340 iki 2 100 mg/kg,
                           
                        
                              —
                           
                           
                              nenaudoti pašaro kartu su dideliu kiekiu fosforo.
                           
                        
               
                  2022 m. spalio 9 d.
               
            
         (1)  Išsamų analizės metodų aprašymą galima rasti etaloninės pašarų priedų laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  OL L 54, 2009 2 26, p. 1.